CELEX: 52015DP0436
Language: hr
Date: 2015-12-15 00:00:00
Title: Odluka Europskog parlamenta od 15. prosinca 2015. o zahtjevu za ukidanje imuniteta Georgiosu Kyrtsosu (2015/2238(IMM))

24.11.2017   
            
            
               HR
            
            
               Službeni list Europske unije
            
            
               C 399/204
            
         P8_TA(2015)0436
   Zahtjev za ukidanje imuniteta Georgiosu Kyrtsosu
   Odluka Europskog parlamenta od 15. prosinca 2015. o zahtjevu za ukidanje imuniteta Georgiosu Kyrtsosu (2015/2238(IMM))
   (2017/C 399/26)
   
      Europski parlament,
   
               —
            
            
               uzimajući u obzir zahtjev za ukidanje imuniteta Georgiosu Kyrtsosu koji je 21. srpnja 2015. proslijedilo Javno tužiteljstvo Vrhovnog suda Grčke u vezi s pritužbom Inspektorata rada Istočne Atike zbog neisplaćivanja plaća (1) i koji je objavljen na plenarnoj sjednici 9. rujna 2015.,
            
         
               —
            
            
               uzimajući u obzir činjenicu da se Georgios Kyrtsos odrekao prava na saslušanje u skladu s člankom 9. stavkom 5. Poslovnika,
            
         
               —
            
            
               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
            
         
               —
            
            
               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (2),
            
         
               —
            
            
               uzimajući u obzir članak 62. Ustava Helenske Republike,
            
         
               —
            
            
               uzimajući u obzir članak 5. stavak 2., članak 6. stavak 1. i članak 9. Poslovnika,
            
         
               —
            
            
               uzimajući u obzir izvješće Odbora za pravna pitanja (A8-0358/2015),
            
         
               A.
            
            
               budući da je Javno tužiteljstvo Vrhovnog suda Grčke zatražilo ukidanje imuniteta zastupniku u Europskom parlamentu Georgiosu Kyrtsosu vezi s mogućom tužbom za navodno kazneno djelo;
            
         
               B.
            
            
               budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;
            
         
               C.
            
            
               budući da se u skladu s člankom 62. Ustava Helenske Republike zastupnici u parlamentu tijekom svojeg mandata ne smiju kazneno goniti, uhititi, zatvoriti te im se ni na koji drugi način ne smije oduzeti sloboda bez prethodnog odobrenja parlamenta;
            
         
               D.
            
            
               budući da je Georgios Kyrtsos optužen za neisplaćivanje dijela plaće jednome od svojih bivših zaposlenika;
            
         
               E.
            
            
               budući da se ta optužba odnosi na dio plaće za 2013. koji nije isplaćen bivšem zaposleniku dvaju novinskih izdavačkih društava kojima je u to vrijeme na čelu bio Georgios Kyrtsos te da je usmjerena protiv Georgiosa Kyrtsosa kao bivšeg direktora tih društava;
            
         
               F.
            
            
               budući da navodno kazneno djelo očito nema nikakve veze s funkcijom Georgiosa Kyrtsosa kao zastupnika u Europskom parlamentu, nego je prvenstveno povezano s njegovim bivšim položajem direktora dvaju novinskih društava;
            
         
               G.
            
            
               budući da se kazneni progon ne odnosi na izražavanje mišljenja ili glasanje dotičnog zastupnika u Europskom parlamentu pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
            
         
               H.
            
            
               budući da nema razloga sumnjati da se kaznenim postupkom želi nanijeti šteta političkoj aktivnosti zastupnika (fumus persecutionis) s obzirom na to da je on pokrenut nekoliko godina prije nego što je taj zastupnik stupio na dužnost u Europskom parlamentu;
            
         
            
               1.
            
            
               odlučuje ukinuti imunitet Georgiosu Kyrtsosu;
            
         
            
               2.
            
            
               nalaže svojem predsjedniku da odmah proslijedi ovu Odluku i izvješće nadležnog odbora grčkim vlastima.
            
         
      (1)  Referentni broj ABM:IB2014/8927.
   
      (2)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.